26 जून तक कर सकेंगे अप्लाई, जुलाई में होगा एंट्रेंस टेस्ट
Rajasthan University Postgraduate Admission Deadline  राजस्थान यूनिवर्सिटी में पोस्ट ग्रेजुएशन कोर्सेज में एडमिशन की प्रक्रिया आज से शुरू हो गई है। स्टूडेंट्स को यूनिवर्सिटी ऑफ राजस्थान एडमिशन टेस्ट फॉर पोस्ट ग्रेजुएट कोर्सेज- URATPG में पास होना जरूरी होगा।
राजस्थान यूनिवर्सिटी में पोस्ट ग्रेजुएशन कोर्सेज में एडमिशन की प्रक्रिया आज से शुरू हो गई है। स्टूडेंट्स को यूनिवर्सिटी ऑफ राजस्थान एडमिशन टेस्ट फॉर पोस्ट ग्रेजुएट कोर्सेज- URATPG में पास होना जरूरी होगा। इस परीक्षा के लिए स्टूडेंट्स 26 जून तक यूनिवर्सिटी की वेबसाइट के माध्यम से आवेदन कर सकेंगे। इसके बाद जुलाई में एंट्रेंस टेस्ट का आयोजन किया जाएगा। मेरिट के आधार पर स्टूडेंट्स को एडमिशन दिया जाएगा।
पोस्ट ग्रेजुएट कोर्सेज- URATPG परीक्षा की संयोजक प्रो. रश्मि जैन ने बताया कि यूनिवर्सिटी में PG विषयों की सूची, निर्धारित शुल्क का विवरण, परीक्षा की समय सारणी, प्रवेश पत्र व परीक्षा केन्द्रों की जानकारी के साथ परीक्षा के परिणाम तक सारी जानकारी www.uratpguor.org/rajasthan-university पर उपलब्ध होगी। ऐसे में जो भी स्टूडेंट्स पोस्ट ग्रेजुएट कोर्सेज में आवेदन करना चाहते हैं। वे 26 जून तक अप्लाई कर सकेंगे। इसके लिए 6 से 13 जुलाई के बीच एंट्रेंस टेस्ट प्रस्तावित है।
बता दें कि इससे पहले 17 जून से यूनिवर्सिटी के संघटक कॉलेजों में अंडर ग्रेजुएशन (UG) कोर्सेज में एडमिशन की प्रक्रिया शुरू कर दी गई थी। जिसके तहत स्टूडेंट्स महारानी कॉलेज, महाराजा कॉलेज, कॉमर्स कॉलेज और राजस्थान कॉलेज में बीए, बीकॉम, बीएससी पास कोर्स, ऑनर्स कोर्स के साथ सर्टिफिकेट कोर्स, डिप्लोमा, बीसीए, बीबीए, बीपीए में एडमिशन के लिए 12वीं पास कर चुके स्टूडेंट्स यूनिवर्सिटी की ऑफिशियल वेबसाइट https://uniraj.ac.in/ पर जाकर 26 जून तक ऑनलाइन अप्लाई कर सकते हैं।